หุ้นสื่อสารหมดเสน่ห์ 3จีถ่วง-ได้ปันผลช่วย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — กลุ่มสื่อสารไปได้ไม่ไกล ถูก 3จี ถ่วง แต่ไม่ร่วงแรง เพราะปันผลงาม
นายกิจพล ไพรไพศาลกิจ ผู้อำนวยการฝ่ายวิเคราะห์ บริษัทหลักทรัพย์ กสิกรไทย เปิดเผยว่า มุมมองนักลงทุนทั้งในและต่างประเทศ มีความไม่แน่นอนต่ออุตสาหกรรมสื่อสาร จากความไม่ชัดเจนกรณี 3จี ทำให้ผู้ประกอบการไม่กล้าลงทุน การปรับตัวของราคาหุ้นในกลุ่มนี้ไม่หวือหวา ขึ้นได้ไม่ไกล หรือร่วงไม่แรง เพราะเงินปันผลดี เช่น บริษัท แอดวานซ์ อินโฟร์ เซอร์วิส (ADVANC) มีอัตราผลตอบแทนปันผลสูงถึง 9% ขณะที่บริษัท โทเทิ่ล แอ็คเซ็ส คอมมูนิเคชั่น (DTAC) ในระดับ 5%
ภายใต้ความไม่ชัดเจนกรณี 3จี ประเมินว่า หุ้นบริษัท ทรู คอร์ปอเรชั่น (TRUE) มีแนวโน้มที่น่าลงทุนในลักษณะเก็งกำไรจากการซื้อฮัทชิสัน สร้างประโยชน์เสียส่วนแบ่งรายได้ 20% ของรายได้ ขณะที่ TRUE ต้องจ่าย 25% บนรายได้รวม
นอกจากนี้ หาก TRUE เลือกการเพิ่มทุนราคา 6 บาท อัตรา 1:1 เท่า ช่วยสร้างความแข็งแกร่ง ได้เงิน 5 หมื่นล้านบาท นำไปใช้ซื้อฮัทช์ 6,300 ล้านบาท ที่เหลือหากชำระหนี้ที่มีอยู่ 7 หมื่นล้านบาท ทำให้หนี้ลดเหลือ 3.54 หมื่นล้านบาท อัตราหนี้สินต่อทุน (ดีอี) ลดเหลือ 2 เท่า จาก 8 เท่า ช่วยลดต้นทุนดอกเบี้ย 4050 สตางค์ต่อหุ้น ทำให้กำไรเพิ่มขึ้น ส่วน ADVANC และ DTAC เหมาะลงทุนรับเงินปันผล
ทั้งนี้ หากประเมินภาพรวมปีนี้ การให้บริการด้านเสียง (Voice) หรือการใช้โทรศัพท์จะโต 3% ลดลงจากปีก่อนที่โต 78% ส่วนการบริการด้านข้อมูลคาดว่าจะโต 1517% ลดลงจากปีก่อนที่โต 2030%
ด้านดัชนีตลาดปิดต่ำสุดที่ 1,036.45 จุด ร่วง 14.53 จุด มูลค่าซื้อขาย 44,778 ล้านบาท ทำกำไรระยะสั้น หลังดัชนีไม่ผ่านแนวต้าน 1,050 จุด